open-index/open-wikipedia-markdown huggingface dataset:
Σεισμογράφος

μικρογραφία| Σεισμογράφος τύμπανο
Ο **σεισμογράφος** είναι ειδική συσκευή μέτρησης, η οποία χρησιμοποιείται στην σεισμολογία για τον εντοπισμό και την καταγραφή όλων των τύπων των σεισμικών κυμάτων. 

Ο σεισμογράφος είναι συσκευή για τον προσδιορισμό της δύναμης και της κατεύθυνσης και τη μέτρηση των σεισμών. 

## Ιστορία
[μικρογραφία|173x173εσ| Σεισμογράφος του [Τσανγκ Χενγκ]]
μικρογραφία| Σεισμογράφος στο ηφαίστειο
Ο σεισμογράφος υποδεικνύει την κατεύθυνση του επίκεντρου του σεισμού. Ο πρώτος σεισμογράφος δημιουργήθηκε το 132 από τον Τσανγκ Χενγκ στην Κίνα. 

Στις περισσότερες περιπτώσεις, το φορτίο του σεισμογράφου είναι τοποθετημένο σε μια ελατηριωτή ανάρτηση, η οποία παραμένει ακίνητη κατά τη διάρκεια ενός σεισμού, ενώ το υπόλοιπο όργανο (σώμα, στήριγμα) κινείται. Ορισμένοι σεισμογράφοι είναι ευαίσθητοι στις οριζόντιες κινήσεις ενώ άλλοι είναι ευαίσθητοι στις κάθετες. Τα κύματα καταγράφονται στη χαρτοταινία. Υπάρχουν ηλεκτρονικοί σεισμογράφοι (χωρίς χαρτοταινία) που εγγράφουν τα μεγέθη των σεισμών σε συσκευές αποθήκευσης. 
[αριστερά|μικρογραφία| Ο σεισμογράφος του Γκολίτσιν στο μουσείο του [Τόκιο ]]
Οι πρώτοι σύγχρονοι σεισμογράφοι ήταν μηχανικοί. Το 1906, ο Ρώσος πρίγκιπας Μπόρις Γκολίτσιν δημιούργησε τον πρώτο ηλεκτρομαγνητικό σεισμογράφο, βασισμένος στο φαινόμενο της ηλεκτρομαγνητικής επαγωγής. Σε ένα τέτοιο σεισμογράφο, στο φορτίο προσαρτάται ένα πηνίο επαγωγής όπου όταν η θήκη κυλάει, κινείται σε σχέση με τους μαγνήτες που είναι στερεωμένοι πάνω του. 

Η ταχεία ανάπτυξη της μικροηλεκτρονικής και της κβαντικής οπτικής οδηγεί στην εμφάνιση σοβαρών ανταγωνιστών για τους παραδοσιακούς μηχανικούς σεισμογράφους στη φασματική περιοχή μέσης και υψηλής συχνότητας.  

## Σύγχρονα συστήματα
[μικρογραφία| Σεισμογράφος στο [Σελήνη|φεγγάρι ]]
Με την εμφάνιση υπολογιστών και μετατροπέων αναλογικού σήματος σε ψηφιακό σήμα η λειτουργικότητα του εξοπλισμού σεισμομέτρησης έχει αυξηθεί δραματικά. Γίνεται δυνατή η ταυτόχρονη καταγραφή και ανάλυση σημάτων από διάφορους σεισμικούς αισθητήρες σε πραγματικό χρόνο, ώστε να ληφθούν υπόψη τα φάσματα των σημάτων. Αυτό παρείχε ένα θεμελιώδες άλμα στην πληροφόρηση των σεισμομετρήσεων. 

## Παραπομπές


## Βιβλιογραφία
* *Кропоткин П. А.* Сейсмометры // Труды 1 съезда русских естествоиспытателей: [28 дек. 1867 г. — 4 янв. 1868 г.]. Отд. Минералогии и геологии. СПб.: тип. ИАН, 1868. 20-22.
* Эйби Дж. А. Землетрясения = Earthquakes. — М.: Недра, 1982. — 50 000 экз.

## Εξωτερικοί σύνδεσμοι

* 
* 
* The history of early seismometers
* The Lehman amateur seismograph, from Scientific American - not designed for calibrated measurement.
* The Development Of Very-Broad-Band Seismography: Quanterra And The Iris Collaboration  discusses the history of development of the primary technology in global earthquake research.
* Iris EDU — How Does A Seismometer Work?

Κατηγορία:Σεισμολογία
Κατηγορία:Όργανα μέτρησης
Πολωνική Ομοσπονδία Καλαθοσφαίρισης

Η **Πολωνική Ομοσπονδία Καλαθοσφαίρισης** () είναι ένα διοικητικό όργανο για τη καλαθοσφαίριση στην Πολωνία. Κατευθύνει και επιβλέπει όλες τις εθνικές ομάδες καλαθοσφαίρισης της Πολωνίας, συμπεριλαμβανομένων τόσο των κατώτερων όσο και των ανώτερων εθνικών ομάδων, τόσο των ανδρών όσο και των γυναικών.

## Ιστορία
Η Πολωνική Ομοσπονδία Αθλημάτων ιδρύθηκε το 1928 και έγινε μέλος της FIBA το 1934. Το 1957, ιδρύθηκε η Πολωνική Ομοσπονδία Καλαθοσφαίρισης.

## Παραπομπές


## Εξωτερικοί σύνδεσμοι

* Επίσημος ιστότοπος 

Κατηγορία:Καλαθοσφαίριση στην Πολωνία
Αθλητικό Κέντρο Αφροδίτη

Το **Αθλητικό Κέντρο Αφροδίτη** είναι το μεγαλύτερο στάδιο στην πόλη της Πάφου. Το στάδιο πήρε το όνομά του από την Αφροδίτη, που κατά την παράδοση γεννήθηκε στην Πέτρα του Ρωμιού 20&nbsp;χλμ. ανατολικά της Πάφου. Η χωρητικότητα του σταδίου είναι 2.000 άτομα. Το στάδιο είναι η έδρα των ομάδων βόλεϊ Παφιακός και Διόνυσος, οι οποίες αγωνίζονται στην πρώτη κατηγορία Κύπρου. Τα έργα κατασκευής του σταδίου ξεκίνησαν το 1989 και ολοκληρώθηκαν το 1991.

## Παραπομπές


Κατηγορία:Κλειστά στάδια στην Κύπρο
Κατηγορία:Αθλητικές εγκαταστάσεις στην Κύπρο
Κατηγορία:Δήμος Πάφου
Πανελλήνιο Πρωτάθλημα Ενόργανης Γυμναστικής 2004

Το **Πανελλήνιο Πρωτάθλημα Ενόργανης Γυμναστικής 2004** ήταν η 34η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στο Κλειστό Γυμναστήριο «Νίκος Παξιμαδάς», στην Πετρούπολη από το Σάββατο 28 έως και την Κυριακή 29 Φεβρουαρίου του 2004.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Ειρήνη Περιστερίου και στις γυναίκες ο Α.Γ.Ε.Μ.Σ. Σπάρτακος.
## Κάτοχοι μεταλλίων
2002 | 2003 | 2004 | 2005 | 2006

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
*Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Ο Μάρας πρωταγωνιστής στο Πανελλήνιο πρωτάθλημα γυμναστικής με δύο χρυσά» στο Internet Archive
*«Kορυφαίος ο Mάρας στο Πανελλήνιο» στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2004
Κατηγορία:Διοργανώσεις ενόργανης γυμναστικής στην Αθήνα
Αυλάκι (αποσαφήνιση)

Με την ονομασία *'Αυλάκι* αναφέρονται οι παρακάτω οικισμοί:

*Αυλάκι Αιτωλοακαρνανίας, οικισμός του Δήμου Αμφιλοχίας.
*Αυλάκι Νισύρου, ακατοίκητος οικισμός στη Νίσυρο.
*Αυλάκι Ικαρίας, οικισμός στην Ικαρία.
*Αυλάκι Φθιώτιδας, οικισμός του Δήμου Στυλίδας.

αλλά και τα τοπωνύμια:

* Αυλάκι, κόλπος στα Χανιά Κρήτης
* Αυλάκι, παραλία και παλιός οικισμός στο Πόρτο Ράφτη της Αττικής

Κατηγορία:Αποσαφηνίσεις ελληνικών τοπωνυμίων
AutoCAD

thumb|280px|Σχεδιασμός κατοικίας με χρήση του AutoCAD
thumb|280px|Πρόσοψη σκάλας (AutoCAD)
Το **AutoCAD** είναι εμπορικό λογισμικό σχεδιασμού βοηθούμενο από υπολογιστή (Computer-Aided Design). Αναπτύσσεται και διατίθενται στο εμπόριο από την Autodesk, ενώ κυκλοφόρησε για πρώτη φορά τον Δεκέμβριο του 1982. Η εφαρμογή κυκλοφόρησε αρχικά για μικροϋπολογιστές με εσωτερικούς ελεγκτές γραφικών. Πριν την εισαγωγή του AutoCAD, τα περισσότερα εμπορικά προγράμματα ΣΒΥ χρησιμοποιούνταν σε κεντρικούς υπολογιστές ή μικροϋπολογιστές, με κάθε χειριστή ΣΒΥ (user) να εργάζεται σε ένα ξεχωριστό τερματικό. Από το 2010, το AutoCAD κυκλοφόρησε σε μορφή κινητού και διαδικτυακής εφαρμογής, ενώ διατίθεται στο εμπόριο με τον τίτλο AutoCAD 360.

Το AutoCAD χρησιμοποιείται από αρχιτέκτονες, διαχειριστές έργων, μηχανικούς, σχεδιαστές γραφικών, πολεοδόμους και άλλους επαγγελματίες, καθώς και από φοιτητές των αντίστοιχων ειδικοτήτων. Υποστηριζόταν από 750 κέντρα εκπαίδευσης σε όλο τον κόσμο το 1994. Το πρόγραμμα είναι τύπου Trialware με ετήσια συνδρομή 2.123 ευρώ.

## Εξωτερικοί σύνδεσμοι
*Οδηγός χρήσης AutoCAD

## Παραπομπές


Κατηγορία:Λογισμικό Android
Κατηγορία:Λογισμικό iOS
Σπήλαιο Καλαμάκια

Τα **σπήλαια στα Καλαμάκια** είναι μια σειρά σπηλαίων στην ανατολική ακτή της Μάνης, κοντά στην Αρεόπολη, στον νομό Λακωνίας της Πελοποννήσου. Οι ανασκαφές που πραγματοποιήθηκαν στο σπήλαιο ανέδειξαν την παρουσία Νεάντερταλ στην περιοχή κατά την περίοδο 100 με 40 χιλιάδες χρόνια πριν από σήμερα. Αποτελούν τα πρώτα κατάλοιπα Νεάντερταλ που ταυτοποιήθηκαν στον ελληνικό χώρο.

Τα σπήλαια βρίσκονται 2,5 χιλιόμετρα βορειοδυτικά της Αρεόπολης, σε κρημνώδη περιοχή στις ακτές του κόλπου του Οιτύλου. Η είσοδος του μεγαλύτερου από αυτά, το οποίο είναι και το καλύτερα μελετημένο, βρίσκεται 2,3 μέτρα πάνω από το σημερινό επίπεδο της θάλασσας και έχει διαστάσεις 7 μέτρα πλάτος, 8 μέτρα ύψος και 20 μέτρα βάθος. Στο εσωτερικό της σπηλιάς σώζεται επιχωματώσεις συνολικού ύψους 7 μέτρων, τόσο ανθρωπογενείς όσο και ιζηματογενείς.

Από τις ανασκαφικές εργασίες που πραγματοποιήθηκαν την περίοδο 1993-2006 από την Εφορεία Παλαιοανθρωπολογίας-Σπηλαιολογίας και τη Γαλλική Σχολή Αθηνών ήρθαν στο φως λίθινα εργαλεία του μουστιαίας περιόδου, πλούσια υπολείμματα πανίδας καθώς και ανθρώπινα υπολείμματα. Τα ανθρώπινα υπολείμματα ανήκουν σε τουλάχιστον 8 πρόσωπα και περιλαμβάνουν κυρίως δόντια και τμήματα κρανίων. Τα υπολείμματα των ζώων καλύπτουν μεγάλο αριθμό ζώων, τόσο μεγάλων θηλαστικών, όπως ελάφια, αγριογούρουνα, αγριοκάτσικα και ρινόκερους, καθώς και μικρότερο ζώα, όπως λαγούς, τρωκτικά, ερπετά και πτηνά. Η πανίδα αυτή υποδεικνύει ότι η Μάνη στην τελευταία εποχή των παγετώνων είχε ήπιο κλίμα, χάρις στη νότια θέση της και την παρουσία της θάλασσας.

## Παραπομπές


Καλαμακια σπήλαιο
Κατηγορία:Μάνη
Κατηγορία:Ελληνική προϊστορία
Νίκος Χατζηνικολάου (αποσαφήνιση)

Το όνομα **Νικόλαος Χατζηνικολάου** ή **Νίκος Χατζηνικολάου** μπορεί να αναφέρεται στους παρακάτω:

* Νίκος Χατζηνικολάου, δημοσιογράφος και παρουσιαστής τηλεοπτικών δελτίων ειδήσεων και εκπομπών
* Μητροπολίτης Μεσογαίας και Λαυρεωτικής Νικόλαος Χατζηνικολάου (από το 2004)
* Νίκος Χατζηνικολάου (καλαθοσφαίριση), Έλληνας καλαθοσφαιριστής. Αγωνίστηκε στη θέση του σούτινγκ γκαρντ για την ομάδα του Άρη Θεσσαλονίκης από το 1945 ως το 1950.
* Νίκος Χατζηνικολάου (ιστορικός), Έλληνας ιστορικός της τέχνης, γεννημένος το 1938.
* Νίκος Χατζηνικολάου (συγγραφέας), Πολωνός, ελληνικής καταγωγής, ποιητής
Δημήτριος Ευαγγελίου

Ο **Δημήτριος Ευαγγελίου** (1913-1989) του Κωνσταντίνου ήταν Έλληνας δικηγόρος, ο οποίος υπηρέτησε ως βουλευτής στη Φθιώτιδα από το 1974 ως το 1981 με τη Νέα Δημοκρατία (ΝΔ)

## Σταδιοδρομία
Γεννήθηκε στο Καλλίδρομο Φθιώτιδας το 1913. Σπούδασε νομικά και άσκησε το δικηγορικό λειτούργημα.

## Βουλευτής
Μέλος της ΝΔ από ιδρύσεώς της, εξελέγη για πρώτη φορά στις εκλογές του 1974 συγκεντρώνοντας 12.004 ψήφους. Επανεξελέγη βουλευτής στις εκλογές του 1977, με την κοινοβουλευτική του θητεία να τερματίζεται το 1981.

Απεβίωσε ξαφνικά σε ηλικία 76 ετών στην Αθήνα στις 13 Απριλίου 1989 και κηδεύτηκε την επομένη από τον ιερό ναό Αγίων Θεοδώρων του Πρώτου Νεκροταφείου Αθηνών. Με τη σύζυγό του, Αμαλία, είχαν δύο κόρες.

## Παραπομπές


Κατηγορία:Βουλευτές Φθιώτιδας
Κατηγορία:Βουλευτές εκλεγμένοι με τη Νέα Δημοκρατία
Αυλάκι Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Αυλάκι (αποσαφήνιση)|Αυλάκι (αποσαφήνιση]]*

Το **Αυλάκι** είναι ορεινό χωριό του Δήμου Αμφιλοχίας στην Περιφερειακή Ενότητα Αιτωλοακαρνανίας σε υψόμετρο 660 μέτρα.

## Γεωγραφικά στοιχεία - αξιοθέατα
Το Αυλάκι βρίσκεται στα βορειοανατολικά όρια με την Περιφερειακή Ενότητα Ευρυτανίας και Περιφερειακή Ενότητα Καρδίτσας. Είναι κτισμένο δυτικά του Αχελώου ποταμού και απέχει 72 χλμ. ΒΑ. από την Αμφιλοχία και 87 χλμ. Β. από το Αγρίνιο. Το σημαντικότερο αξιοθέατο, στα βορειοανατολικά του χωριού και πάνω στον Αχελώο, είναι το πέτρινο Γεφύρι Αυλακίου που ενώνει τους Νομούς Αιτωλοακαρνανίας, Καρδίτσας και Ευρυτανίας. Άρχισε να κτίζεται το 1907, τελείωσε το 1911 και διευκόλυνε τους κατοίκους των γύρω χωριών στην πρόσβαση για τους αλευρόμυλους και τις νεροτριβές που υπήρχαν στο Μουζάκι, και στο Καρπενήσι. Από το 1993 έχει χαρακτηριστεί ιστορικό διατηρητέο μνημείο *"διότι αφενός αποτελεί αξιόλογο και αντιπροσωπευτικό δείγμα τεχνικού έργου υποδομής των αρχών του αιώνα μας και αφετέρου είναι συνδεδεμένο με τις μνήμες των κατοίκων της περιοχής, επειδή βοήθησε και διευκόλυνε τις αγροτικές εμπορικές και κοινωνικές τους δραστηριότητες"*.

## Ιστορικά - διοικητικά στοιχεία
Ιστορικά ανήκει στα κτηνοτροφικά χωριά του ορεινού Βάλτου. Το παλιό όνομα του χωριού είναι *Βερβίτσα*, από την βλάχικη λέξη *βεάρντε=πράσινος* και έτσι αναφέρονται το 1836 να προσαρτάται στον τότε δήμο Ιδομένης. Το 1912 διορθώνεται σε *Βερδίτσα* και το 1927 με το ΦΕΚ 206Α - 28/09/1927 μετονομάζεται σε Αυλάκι. Σύμφωνα με το σχέδιο Καλλικράτης, μαζί με τα Βρουβιανά αποτελούν την Τοπική Κοινότητα Βρουβιανών που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 97 κατοίκων.

## Απογραφές πληθυσμού

## Εξωτερικοί σύνδεσμοι
* Γέφυρα Αυλακίου στο https://www.youtube.com 
* Χωριά του Ορεινού Βάλτου: Οδοιπορικό στη κοινωνία των κτηνοτρόφων από τον ιστότοπο http://www.agriniotimes.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Γιώργος Χατζηγεωργίου

Ο **Γιώργος Χατζηγεωργίου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Πάφου εκλεγμένος με το ΑΚΕΛ την περίοδο 1996-2006.

## Βιογραφικά στοιχεία
Ο Γιώργος Χατζηγεωργίου γεννήθηκε στον Κάθηκα στις 23 Δεκεμβρίου 1955. Ομιλεί, πέρα από την ελληνική, την αγγλική γλώσσα. Σπούδασε πολιτική μηχανική στο Εθνικό Μετσόβιο Πολυτεχνείο. Είναι πολιτικός μηχανικός.

Είναι νυμφευμένος με την Κατερίνα Ζούλια και έχει δύο υιούς.

## Πολιτική διαδρομή
Στη διάρκεια των σπουδών διετέλεσε πρόεδρος της Προοδευτικής Κίνησης Φοιτητών Αθήνας (1977-1980). Διετέλεσε γραμματέας του ομίλου *Ελεύθερη Σκέψη Πάφου* και της Ομοσπονδίας Ερασιτεχνικού Ποδοσφαίρου Πάφου. Επιπλέον, ήταν μέλος του διοικητικού συμβουλίου του αθλητικού σωματείου ΑΠΟΠ.

Διετέλεσε μέλος της Γραμματείας της Επαρχιακής Επιτροπής του ΑΚΕΛ Πάφου και μέλος της Κεντρικής Επιτροπής του κόμματος.

Στις βουλευτικές εκλογές του 1996 εκλέχτηκε βουλευτής στην Εκλογική Περιφέρεια Πάφου με το ΑΚΕΛ για την Ζ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2001 για την Η΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2006 αλλά δεν εκλέχθηκε.

Ως βουλευτής, διετέλεσε μέλος της Κοινοβουλευτικής Επιτροπής Γεωργίας και Φυσικών Πόρων και μέλος της Κοινοβουλευτικής Επιτροπής Συγκοινωνιών και Έργων. Επιπλέον, ήταν μέλος της Εκτελεστικής Επιτροπής της Κυπριακής Ομάδας στη Διακοινοβουλευτική Ένωση.

## Παραπομπές


## Πηγές
* 
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Πάφου
Κατηγορία:Κύπριοι πολιτικοί μηχανικοί
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Ιταλική Λεωφόρος της Δόξας

μικρογραφία|Η Ιταλική Λεωφόρος της Δόξας,2023.
Η **Ιταλική Λεωφόρος της Δόξας** (αγγλικά: The Italian Walk of Fame), βρίσκεται στο Τορόντο του Καναδάς κα δημιουργήθηκε για να αναγνωρίσει τα επιτεύγματα  επιτυχημένων ανθρώπων ιταλικής καταγωγής.

Η Λεωφόρος της δόξας βρίσκεται στο κέντρο της περιοχής Μικρή Ιταλία, και αποτελείται από αστέρια τοποθετημένα μόνιμα και εμφανώς στο πεζοδρόμιο στη βόρεια πλευρά της College Street μεταξύ Grace Street και Clinton Street.
 
Ο Τζίμι Μπερτούτσι μαζί με την Μαρίζα Λανγκ είναι οι δημιουργοί αυτής της Λεωφόρου, η οποία ξεκίνησε στις 7 Σεπτεμβρίου 2009.

## Τα προσώπα της Λεωφόρου

## Εξωτερικοί σύνδεσμοι
* 
 

Κατηγορία:Πολιτισμός του Καναδά
Μπάλκονινγκ

Το **μπάλκονινγκ** (**balconing**) είναι επικίνδυνο παιχνίδι ορισμένων τουριστών οι οποίοι προσπαθούν, συνήθως υπό την επήρεια αλκοόλ ή άλλων ναρκωτικών ουσιών, να πηδήξουν από το μπαλκόνι του ξενοδοχείου τους στην πισίνα ή να εκτελέσουν άλλου είδους παράτολμα ακροβατικά. Το φαινόμενο εμφανίστηκε στις Βαλεαρίδες Νήσους της Ισπανίας και συγκεκριμένα στην Ίμπιζα και τη Μαγιόρκα το 2010. Τα επόμενα χρόνια εξαπλώθηκε, λόγω της δημοσιότητας που έλαβε από το ίντερνετ.

Από την εμφάνιση του φαινομένου μέχρι και σήμερα δεκάδες άτομα έχουν σκοτωθεί ενώ πολύ περισσότεροι έχουν τραυματιστεί. Η πλειοψηφία των τουριστών που επιχειρούν το μπάλκονινγκ είναι από τη Δυτική Ευρώπη και στη πλειοψηφία τους Βρετανοί (60% όλων των περιστατικών). Ο μέσος όρος της ηλικίας όσων έχουν επιχειρήσει το μπάλκονινγκ είναι 24 έτη, ενώ πηδούν από μέσο όρο 8 μέτρων.

Κατηγορία:Αιτίες θανάτου
Μοχάμετ Ουλντ Γκαζουανί

Ο **Μοχάμετ Ουλντ Γκαζουανί** (Mohamed Ould Cheikh Mohamed Ahmed Ould Ghazouani (; 31 Δεκεμβρίου 1956-), επίσης γνωστός ως **Ghazouani** και **Ould Ghazouani**, είναι Μαυριτανός απόστρατος και πολιτικός, ο οποίος εξελέγη Πρόεδρος της Μαυριτανίας. Η ορκωμοσία του έγινε την 1η Αυγούστου 2019.

Είναι πρώην γενικός διευθυντής Εθνικής Ασφαλείας και διετέλεσε αρχηγός του Γενικού Επιτελείου Στρατού (2008–18). Χρημάτισε υπουργός Άμυνας της χώρας του από τον Οκτώβριο του 2018 ως τον Μάρτιο του 2019. Στενός συνεργάτης του Μοχάμεντ Ουλντ Αμπντέλ Αζίζ, ο Γκαζουανί εξελέγη πρόεδρος της Μαυριτανίας στις 22 Ιουνίου 2019 έπειτα από τη νίκη του στις προεδρικές εκλογές και επανεξελέγη το 2024.

## Προσωπική ζωή
Ο Γκαζουανί γεννήθηκε στην Μπουμντέιντ της περιφέρειας Ασάμπα στις 31 Δεκεμβρίου 1956. Προέρχεται από ονομαστή οικογένεια των Σούφι. Είναι γιος του πνευματικού ηγέτη της φυλής Μαραμπουτίκ Ιντεϊμπουσάτ. Είναι παντρεμένος με τη γιατρό Μαριάμ Μιντ Μοχάμετ Βαντέλ Ουλντ Ντα (Mariam Mint Mohamed Vadhel Ould Dah). Έχουν πέντε παιδιά.

## Σταδιοδρομία
### Στρατιωτική σταδιοδρομία
Εισήλθε στις τάξεις του μαυριτανικού στρατού στα τέλη της δεκαετίας του '70. Συνέχισε την εκπαίδευσή του ως αξιωματικού στο Μαρόκο. Απέκτησε διδακτορικό και μεταπτυχιακό τίτλο στη Διοίκηση και τις Στρατιωτικές Επιστήμες και παρακολούθησε σειρά μαθημάτων για την πολεμική εκπαίδευση, αποκτώντας αρκετά διπλώματα και πτυχία.

Είναι σύμμαχος του προκατόχου του στην αρχηγία του κράτους Μοχάμεντ Ουλντ Αμπντέλ Αζίζ, και ήταν συνεργάτης του όταν εκδηλώθηκε το στρατιωτικό πραξικόπημα του 2008, το οποίο οδήγησε στην ανατροπή του προέδρου Σίντι Ουλντ Σεΐχ Αμπνταλαχί. Επίσης ήταν μέλος του Στρατιωτικού Συμβουλίου που ανέτρεψε το 2005 τον πρόεδρο Μααούγια Ουλντ Σιντ Αχμέντ Τάγια.

### Πολιτική σταδιοδρομία
Τον Οκτώβριο του 2018 διορίστηκε από τον πρόεδρο Αμπντέλ Αζίζ ως υπουργός Άμυνας της Μαυριτανίας.

Την 1η Μαρτίου 2019 ο Γκαζουανί ανακοίνωσε την υποψηφιότητά του για την προεδρία.

Λίγες ημέρες μετά, στις 15 Μαρτίου 2019, παραιτήθηκε από υπουργός Άμυνας, προκειμένου να κατέλθει υποψήφιος στις προεδρικές εκλογές.

Εξελέγη πρόεδρος στις 22 Ιουνίου 2019, κερδίζοντας άλλους 5 υποψηφίους στις προεδρικές εκλογές. Με τον απερχόμενο πρόεδρο Μοχάμεντ Ουλντ Αμπντέλ Αζίζ  να μην κατέρχεται υποψήφιος, οι εκλογές αναφέρθηκαν ως η πρώτη ειρηνική μεταφορά της εξουσίας από την ανεξαρτησία της χώρας από τη Γαλλία το 1960.  

Την 1η Αυγούστου 2019 ορκίστηκε πρόεδρος της χώρας. Τον Φεβρουάριο του 2024 ανέλαβε για έναν χρόνο την προεδρία της Αφρικανικής Ένωσης.

## Επανεκλογή (2024)
Στις προεδρικές εκλογές που διεξήχθησαν στις 29 Ιουνίου 2024, ο Γκαζουανί επανεξελέγη από τον πρώτο γύρο, με ποσοστό 56,1% έναντι 22,1 για τον Μπιράν Ντα Αμπέιντ που ήρθε 2ος και λιγότερα ποσοστά για άλλους υποψηφίους.

## Παραπομπές


Κατηγορία:Αρχηγοί κράτους της Μαυριτανίας
Κατηγορία:Ηγέτες εν ενεργεία
Γιαχιά Ουλντ Αντεμίν

Ο  **Γιαχιά Ουλντ Αντεμίν (Yahya Ould Hademine**,  ,  γεννήθηκε στις 31 Δεκεμβρίου 1953) είναι μηχανικός και πολιτικός της Μαυριτανίας, ο οποίος είναι ο σημερινός υπουργός Άμυνας της Μαυριτανίας, στην υπηρεσία από τις 15 Μαρτίου 2019.  Διετέλεσε πρωθυπουργός της Μαυριτανίας από τις 21 Αυγούστου 2014   έως τις 29 Οκτωβρίου 2018. 

## Βιογραφία
Γεννήθηκε στις 31 Δεκεμβρίου 1953 στην Τιμπεντρά . Έλαβε την πρωτοβάθμια εκπαίδευση του στο Τζιγκουενί . Ο Αντεμίν παρακολούθησε το κολέγιο Aïoun μεταξύ 1967 και 1970 και αργότερα σπούδασε στο Λύκειο της Νουακσότ από το 1971 ως το 1974.  Αφού μετακόμισε στον Καναδά το 1974, απέκτησε πτυχίο μεταλλουργικής μηχανικής από την Πολυτεχνική Σχολή του Μόντρεαλ το 1979.  

Μετά την επιστροφή του στη Μαυριτανία, άρχισε να εργάζεται για την *Εθνική Εταιρία Βιομηχάνων και Μεταλλωρύχων - Société nationale industrielle et minière* (SNIM), η οποία εξορύσσει σίδηρο στη Μαυριτανία και έγινε επικεφαλής χαλυβουργείου το 1979. Μεταξύ του 1985 και του 1988, διατέλεσε ως προϊστάμενος τμήματος των αγορών για το SNIM. Το 1989 προήχθη στη θέση του Διευθύνοντα Συμβούλου της Αραβικής Εταιρείας Σιδήρου και Χάλυβα (SAFA), η οποία είναι θυγατρική της SNIM.  Ο Αντεμίν διορίστηκε γενικός διευθυντής των έργων συντήρησης και μεταφοράς υγιεινής (SMTA) το 2008.Ανέφερε ότι υπήρχαν πάρα πολλοί μηχανικοί στη SMTA και η ποιότητα της εργασίας ήταν φτωχή. Μετά το μαυριτανικό πραξικόπημα του 2008 που ανέτρεψε τον πρόεδρο Σίντι Ουλντ Σεΐχ Αμπνταλαχί, ο Αντεμίν τάχθηκε στο πλευρό των πρωταιτίων του πραξικοπήματος και του επετράπη να κρατήσει τη δουλειά του.  Τον Δεκέμβριο του 2010, έγινε υπουργός Εξοπλισμού και Μεταφορών.  Στα τέσσερα χρόνια του ως υπουργός, δεν προέβη σε σημαντικές αλλαγές.

Μετά την επανεκλογή του προέδρου Μοχάμεντ Ουλντ Αμπντέλ Αζίζ τον Ιούνιο του 2014, ο Αντεμίν διορίστηκε πρωθυπουργός στις 21 Αυγούστου και αντικατέστησε τον Μουλάγιε Ουλντ Μοχάμεντ Λαγκντάφ, ο οποίος ήταν πρωθυπουργός από το 2008.  Υποσχόμενος να προωθήσει τη συμμετοχή των γυναικών στην πολιτική, οικονομική και κοινωνική ανάπτυξη, ο Αντεμίν διόρισε επτά γυναίκες στην κυβέρνησή του όταν συγκροτήθηκε τρεις ημέρες μετά τον διορισμό του πρωθυπουργού.  

Ο Αντεμίν συναντήθηκε με τον Κινέζο ειδικό απεσταλμένο για τη Μέση Ανατολή  Γκονγκ Σιαοσένγκ στις 19 Μαΐου του 2015, για να συζητήσουν τις διμερείς σχέσεις.  Μίλησε σε γεωργική διάσκεψη τον Δεκέμβριο του 2015 και τόνισε ότι η κυβέρνησή του υποστηρίζει πλήρως την πρωτοβουλία του Διεθνούς Κέντρου Γεωργικής Έρευνας στις Ξηρές Περιοχές (ICARDA) να «επεκτείνει την παραγωγή σιταριού στη χώρα για να ενισχύσει την εθνική επισιτιστική ασφάλεια και να μειώσει την εξάρτηση  αυξάνοντας τις εισαγωγές σιταριού "  Τον Ιούνιο του 2016, προκάλεσε διαμάχη όταν αποκάλεσε τον Αχμέντ Μπαμπά Ουλντ Αζιζί, πρόεδρο της Γενικής Συνομοσπονδίας Εργοδοτών της Μαυριτανίας, "τρομοκράτη, χειρότερο από την Αλ Κάιντα και την Daesh μαζί".  Παραιτήθηκε από την πρωθυπουργία στις 29 Οκτωβρίου 2018.  

## Προσωπική ζωή
Ο Αντεμίν είναι παντρεμένος και έχει τέσσερα παιδιά.  

## Παραπομπές


Κατηγορία:Πρωθυπουργοί της Μαυριτανίας
Ξενώνας Γαλάνου

Ο **Ξενώνας Γαλάνου** στη Βλάστη, Κοζάνης, είναι κληροδότημα από τον Έλληνα Μακεδόνα Χριστόδουλο Γαλάνο, ο οποίος είχε δημιουργήσει τεράστια περιουσία στην τότε Τανγκανίκα (σημερινή Τανζανία) της Αφρικής.

## Περιγραφή - τοποθεσία
Το κτήριο είναι πολυτελές και συγχρόνως παραδοσιακό. Βρίσκεται στην κορυφή ενός λόφου, στην άκρη του χωριού Βλάστη Κοζάνης σε υψόμετρο 1300 μ. Είναι κτισμένος σε Μακεδονική αρχιτεκτονική, σε ύφος κλασικό - ρομαντικό.

## Ιστορικό
Με το κληροδότημά του (στις 15 Ιουνίου 1953) και την διαθήκη του (στις 29 Μαΐου 1956), ο Χρήστος Γαλάνος χώριζε την τεράστια περιουσία του σε τρία ίσα μέρη και όριζε ως θεματοφύλακες του κληροδότηματός του τους: *William Bain*, *William Peter Holder*, *Jorgen Larsen* και Ανδρέα Σταυρόπουλο.

Το ⅓ αυτής της περιουσίας του, κληροδοτήθηκε στη Βλάστη, το χωριό καταγωγής του, με σκοπό την δημιουργία κτηνοτροφικής μονάδας με αγελάδες καθώς και ενός Νοσοκομείου.

Όμως το Εφετείο Αθηνών με την υπ' αριθμ. 9728/5 Νοεμβρίου 1979 απόφασή του, αποφάνθηκε ότι:

# η θέληση του δωρητή και διαθέτη Χριστόδουλου Γαλάνου... δια την ανέγερσιν και λειτουργία Νοσοκομείου στην Κοινότητα Βλάστης και την ίδρυσιν Γεωργικής Σχολής, δεν δύναται να πραγματοποιηθεί,
# η επωφελέστερη αξιοποίηση-διάθεση της δωρεάς... συνίσταται στα εξής:
#* ανέγερση και λειτουργία στη Βλάστη «Υγειονομικού Σταθμού» για την πλήρη υγειονομική περίθαλψη των κατοίκων αυτής·
#* ίδρυση και λειτουργία στη Βλάστη «Πρότυπου Κτηνοτροφικού Κέντρου» στο ίδιο χωριό·
#* ανέγερση Ξενοδοχείου (Μοτέλ), δυναμικότητας τουλάχιστον 59 κλινών με σκοπό την τουριστική ανάπτυξη της Βλάστης·
#* ίδρυση και λειτουργία βιοτεχνιών σε αυτή την κοινότητα, με σκοπό την παροχή εργασίας στους κατοίκους

Η απόφαση του Εφετείου κατέληγε, επισημαίνοντας ότι:

Ο ξενώνας λειτούργησε το 2006, 49 έτη μετά τον θάνατο του κληροδότη του.

## Λειτουργικότητα
Λειτουργεί καθ' όλο το έτος με δυναμική 25 δωματίων και 55 κλινών, εστιατόριο, μπαρ, café*,* κήπο, τζάκι στα δωμάτια και δυνατότητα διοργάνωσης δεξιώσεων και μουσικών εκδηλώσεων.

## Γενική άποψη επί των κληροδοτημάτων του Χρ. Γαλάνου στη Βλάστη
Η συνολική εκτίμηση είναι πως τα έργα στη Βλάστη, είναι πενιχρά σε σχέση με τη δωρεά του ευεργέτη Χρ. Γαλάνου και που παραμένει εδώ και πάνω από μισό αιώνα, κατά το μεγαλύτερο της μέρος σχεδόν αναξιοποίητη.

## Δείτε επίσης

## Σημειώσεις

;Παραπομπές σημειώσεων


## Υποσημειώσεις

;
## Παραπομπές

## Βιβλιογραφία

*

## Εξωτερικοί σύνδεσμοι
*
*"Ξενώνας Γαλάνου", ολιγόλεπτη προβολή (βίντεο), 
*Η προτομή του Χριστόδουλου Γαλάνου, προβολή (βίντεο) μισού λεπτού

Κατηγορία:Δωρεές Ελλήνων κατοίκων του εξωτερικού στην Ελλάδα
Πετροθάλασσα Αργολίδας

Με την ονομασία **Πετροθάλασσα Αργολίδας** αναφέρονται οι οικισμοί:

* Πετροθάλασσα Κρανιδίου Αργολίδας 
* Πετροθάλασσα Ερμιόνης Αργολίδας

Κατηγορία:Αποσαφηνίσεις ελληνικών τοπωνυμίων
Μαρανέλι Αιτωλοακαρνανίας

Το **Μαρανέλι** είναι χωριό στην Στερεά Ελλάδα και την Περιφερειακή Ενότητα Αιτωλοακαρνανίας σε υψόμετρο 190 μέτρα.

## Γεωγραφικά - ιστορικά στοιχεία
Το Μαρανέλι βρίσκεται στην κοιλάδα που σχηματίζει ο Ίναχος ποταμός, στη δυτική του πλευρά και απέχει 32 χλμ. ΒΑ.-Α. από την Αμφιλοχία. Βόρεια σε απόσταση περίπου 2 χλμ. είναι το πέτρινο μονότοξο "Γεφύρι της Βέργας", μήκους 36 μέτρων, που ενώνει την Πετρώνα (Α.-ΒΑ.) με τη Νέα Μαλεσιάδα (Ν.-ΝΑ.) και το Νέο Χαλκιόπουλο (ΒΑ.). Κτίστηκε από τον Αλή πασά και έχει το όνομα της κόρης του.

Το χωριό αναφέρεται το 1836 να προσαρτάται στον τότε δήμο Φυτείας, ενώ το 1912 με το ΦΕΚ 261Α - 31/08/1912 να ορίζεται έδρα της κοινότητας Μαλεσιάδας. Σύμφωνα με το σχέδιο Καλλικράτης, μαζί με την Νέα Μαλεσιάδα και τον Άνω Κάμπο αποτελούν την Τοπική Κοινότητα Μαλεσιάδας που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 36 κατοίκους.

## Εξωτερικοί σύνδεσμοι
*Το Γεφύρι της Βέργας στο https://www.youtube.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Άνω Κάμπος Ινάχου Αιτωλοακαρνανίας

Ο **Άνω Κάμπος** είναι χωριό του Δήμου Αμφιλοχίας στην Περιφερειακή Ενότητα Αιτωλοακαρνανίας της Στερεάς Ελλάδας (Περιφέρεια Δυτικής Ελλάδας). Σύμφωνα με την απογραφή του 2011 έχει πληθυσμό 26 κατοίκων.

## Γενικά στοιχεία
Ο Άνω Κάμπος βρίσκεται στην κοιλάδα που σχηματίζει ο Ίναχος ποταμός. Είναι κτισμένος στη δυτική του πλευρά, ανάμεσα στην Νέα Μαλεσιάδα και το Μαρανέλι, σε απόσταση 33 χλμ. ΒΑ.-Α. από την Αμφιλοχία. Ως οικισμός αναφέρεται επίσημα για πρώτη φορά το 1991 να ανήκει στην τότε κοινότητα Μαλεσιάδας της επαρχίας Βάλτου. Σύμφωνα με το σχέδιο Καλλικράτης, μαζί με την Νέα Μαλεσιάδα και το Μαρανέλι αποτελούν την Τοπική Κοινότητα Μαλεσιάδας που ανήκει στη Δημοτική Ενότητα Ινάχου του Δήμου Αμφιλοχίας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Μπαμπαλιό Αιτωλοακαρνανίας

Το **Μπαμπαλιό** είναι ημιορεινό χωριό στη Στερεά Ελλάδα και την Περιφερειακή Ενότητα Αιτωλοακαρνανίας σε υψόμετρο 150 μέτρα.

## Γεωγραφικά - ιστορικά στοιχεία
Το Μπαμπαλιό βρίσκεται στις δυτικές όχθες της τεχνητής λίμνης Καστρακίου. Απέχει περίπου 30 χλμ. Α.-ΝΑ. από την Αμφιλοχία και 27 χλμ. Β.-ΒΔ. από το Αγρίνιο. Πρόκειται για ένα από τα τέσσερα προσφυγικά χωριά του νομού Αιτωλοακαρνανίας. Η αρχική του θέση ήταν σε χαμηλότερα υψομετρικά σημείο. Το 1969 λόγω της κατασκευή του φράγματος οι κάτοικοί του αναγκάστηκαν να μετακινηθούν στο σημερινό.

Αναφέρεται επίσημα το 1879 στο ΦΕΚ 50Α - 25/07/1879 να προσαρτάται στον τότε δήμο Στράτου. Το 1889 καταργήθηκε αλλά το 1928 αναφέρεται ξανά να προσαρτάται στην τότε κοινότητα Κριεκουκίου. Σύμφωνα με το σχέδιο Καλλικράτης αποτελεί την Τοπική Κοινότητα Μπαμπαλιού που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 66 κατοίκους.

## Εξωτερικοί σύνδεσμοι
* Το Μπαμπαλιό από ψηλά στο https://www.youtube.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Παυλιάδα Αιτωλοακαρνανίας

Η **Παυλιάδα** είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 410 μέτρα, το οποίο βρίσκεται σε απόσταση 41 χλμ. ΒΑ. από την Αμφιλοχία. Αναφέρεται επίσημα το 1940 στο ΦΕΚ 50Α - 25/07/1879 να προσαρτάται στην τότε κοινότητα Σταθά. Σύμφωνα με το σχέδιο Καλλικράτης, μαζί με την Ποταμιά και τον Σταθά αποτελούν την Τοπική Κοινότητα Σταθά που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 11 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Παλιάμπελα Γιαννοπούλων Αιτωλοακαρνανίας

Τα **Παλιάμπελα** είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 150 μέτρα.

## Γενικά στοιχεία
Τα Παλιάμπελα βρίσκονται δυτικά του Ίναχου ποταμού πριν καταλήξει στην τεχνητή λίμνη του Καστρακίου. Επίσημα αναφέρεται για πρώτη φορά το 1940 να ανήκει στην τότε κοινότητα Σταθά. Σύμφωνα με το σχέδιο Καλλικράτης, μαζί με τον οικισμό Γιαννόπουλοι αποτελούν την Τοπική Κοινότητα Γιαννοπούλων που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 124  κατοίκους.

## Σημείωση
Στην Αιτωλοακαρνανία υπάρχουν οι συνώνυμοι οικισμοί: Παλιάμπελα Ανακτορίου και Παλιάμπελα Νεοκάστρου.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Κατερίνα Μπαλίβο

Η **Κατερίνα Μπαλίβο** (ιταλικά: Caterina Balivo), (20 Φεβρουαρίου 1980), είναι Ιταλίδα μοντέλο και παρουσιάστρια τηλεοπτικών εκπομπών.
## Βιογραφία και Καριέρα
Γεννημένη στη
Νάπολη, η Μπαλίβο μεγάλωσε στην Αβέρσα της επαρχίας Καζέρτα.

Το 1999 πήρε μέρος στον διαγωνισμό ομορφιάς Miss Italia και τελικά  κατέλαβε την τρίτη θέση.

Από το 2000 συνεργάζεται με την Rai 1 ως τηλεοπτική παρουσιάστρια.  Το 2003 έκανε το ντεμπούτο της ως ηθοποιός και εμφανίστηκε επίσης σε φωτορομάνζο. Από το 2012, η Μπαλίβο είναι ανεξάρτητη δημοσιογράφος.
## Προσωπική ζωή
Το 2012 η Μπαλίβο γέννησε το πρώτο της παιδί, έναν γιο, από τον οικονομικό διευθυντή Guido Maria Brera. Το ζευγάρι παντρεύτηκε στις 30 Αυγούστου 2014, σε μια πολιτική τελετή στο Κάπρι.
## Τηλεοπτικές Εκπομπές
* *[[Miss Italia]]* (Rai 1, 1999-2000) 
**[[Scommettiamo che...?]]* (Rai 1, 1999-2000)
**[[I raccomandati]]* (Rai 1, 2000) *inviata*
**[[Miss Italia Top]]* (Rai 1, 2001)
**Bollicine* (Stream News, 2003)
**Courmayeur on ice* (Rai 1, 2003)
**[[Unomattina Estate Weekend]]* (Rai 1, 2003)
**[[Unomattina Estate...In giardino]]* (Rai 1, 2003)
**[[Unomattina]]* (Rai 1, 2003-2005)
**[[Casa Raiuno]]* (Rai 1, 2003-2004)
**[[Unomattina Estate]]* (Rai 1, 2005)
**[[L'anno che verrà]]* (Rai 1, 2004-2005)
**[[Linea verde - Speciale Sanremo]]* (Rai 1, 2005)
**[[Festa italiana]]* (Rai 1, 2005-2010)
**[[Telethon]]* (Rai 1, 2005-2010, 2014-2015, 2017)
**[[Nel nome del cuore]]* (Rai 1, 2007)
**[[Stasera mi butto]]* (Rai 1, 2007)
**[[Napoli prima e dopo]]* (Rai 1, 2007-2009)
**[[Dimmi la verità]]* (Rai 1, 2008-2009)
**[[Miss Italia nel mondo]]* (Rai 1, 2008-2009)
**Usa la testa!* (Rai 1, 2008)
**[[I sogni son desideri]]* (Rai 1, 2009)
**[[BravoGrazie]]* (Rai 1, 2010)
**[[Motor Show]]* (Rai 2, 2010)
**[[Pomeriggio sul 2]]* (Rai 2, 2010-2011)
**[[Detto fatto]]* (Rai 2,  2013-2018)
**[[Concerto di Natale]]* (Rai 2, 2013)
**[[Il più grande pasticcere]]* (Rai 2, 2014)
**[[Detto fatto Night]]* (Rai 2, 2015)
**[[Monte Bianco - Sfida verticale]]* (Rai 2, 2015)
**Premio internazionale del vino* (Rai 2, 2016)
**[[Vieni da me]]* (Rai 1, dal 2018)
## Παραπομπές

## Εξωτερικοί σύνδεσμοι
* Ο  
* Η  

Κατηγορία:Ιταλίδες τηλεπαρουσιάστριες
Κατηγορία:Ιταλίδες μοντέλα
Ισπανική βασιλική οικογένεια

Ο **Οίκος των Βουρβόνων-Ανζού** (ή απλώς **Οίκος των Βουρβόνων**) αποτελεί το βασιλικό οίκο του Βασιλείου της Ισπανίας. Η ισπανική βασιλική οικογένεια αποτελείται από τον βασιλιά, τη βασίλισσα σύζυγο, τα παιδιά τους και τους γονείς του βασιλιά. Ο Οίκος των Βουρβόνων-Ανζού είναι μέρος του Οίκου των Βουρβόνων, που κατάγεται από τον Φίλιππο Ε΄ της Ισπανίας.

## Μέλη της βασιλικής οικογένειας
* Ο Βασιλιάς και η Βασίλισσα (ο μονάρχης και η σύζυγός του)
** Η Πριγκίπισσα των Αστουριών (κόρη του Βασιλιά)
** Η Ινφάντα Σοφία της Ισπανίας (κόρη του Βασιλιά)
* Ο Βασιλιάς Χουάν Κάρλος Α΄ και η Βασίλισσα Σοφία (γονείς του Βασιλιά)

## Μέλη της Οικογένειας του Βασιλιά
* Δούκισσα του Λούγο και ο Δον Χάιμε του Μαριτσαλάρ (αδελφή του Βασιλιά και κουνιάδος του)
** Δον Φίλιππος του Μαριτσαλάρ και των Βουρβόνων (ανιψιός του Βασιλιά)
** Δόνια Βικτώρια του Μαριτσαλάρ και των Βουρβόνων (ανιψιά του Βασιλιά)
* Ινφάντα Κριστίνα, Κα. Ουρδανγκαρίν και ο Ινιάκι Ουρδανγκαρίν (αδελφή του Βασιλιά και κουνιάδος του)
** Δον Χουάν Ουρδανγκαρίν και των Βουρβόνων (ανιψιός του Βασιλιά)
** Δον Παύλος Ουρδανγκαρίν και των Βουρβόνων (ανιψιός του Βασιλιά)
** Δον Μιχαήλ Ουρδανγκαρίν και των Βουρβόνων (ανιψιός του Βασιλιά)
** Δόνια Ειρήνη Ουρδανγκαρίν και των Βουρβόνων (ανιψιά του Βασιλιά)
* Η Δούκισσα του Μπανταχόθ και Χήρα Υποκόμισσα του δε Λα Τόρρε (θεία του Βασιλιά)
** Δόνια Σιμονέτα Γκόμεθ-Αθέβο και των Βουρβόνων (ξαδέλφη του Βασιλιά)
** Ο Υποκόμης του Λα Τόρρε (ξάδελφος του Βασιλιά)
** Don Μπρούνο Γκόμεθ-Αθέβο και των Βουρβόνων (ξάδελφος του Βασιλιά)
** Δον Λούις Γκόμεθ-Αθέβο και των Βουρβόνων (ξάδελφος του Βασιλιά)
** Δον Φερνάντο Γκόμεθ-Αθέβο και των Βουρβόνων (ξάδελφος του Βασιλιά)
* Δούκισσα και Δούκας του Σορία και του Ερνάνι (θεία και θείος του Βασιλιά)
** Δον Αλφόνσο Θουρίτα και των Βουρβόνων (ξάδελφος του Βασιλιά)
** Δόνια Μαρία Θουρίτα και των Βουρβόνων (ξαδέλφη του Βασιλιά)

## Απόγονοι του Αλφόνσου ΙΒ΄ της Ισπανίας

## Παραπομπές
Κάμινος Αιτωλοακαρνανίας

Η **Κάμινος** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 340 μέτρων, το οποίο βρίσκεται στα βόρεια όρια με την Περιφερειακή Ενότητα Άρτας σε απόσταση 45 χλμ. ΒΔ. από την Αμφιλοχία και 44 χλμ. ΝΑ. από την Άρτα. Ως οικισμός αναφέρεται με το όνομα Κάμινος το 1836 να προσαρτάται στην τότε κοινότητα Ιδομένης. Το 1912 διορθώνεται σε *Κάμινα* και το 1928 επαναφέρεται σε Κάμινος. Σύμφωνα με το πρόγραμμα Καλλικράτης, μαζί με το Νέο Αγρίδιο και τη Δρομίτσα συναποτελούν τη Τοπική Κοινότητα Αγριδίου που ανήκει στην Δημοτική Ενότητα Ίναχου του Δήμου Αμφιλοχίας και σύμφωνα με την απογραφή του 2011 έχει πληθυσμό 81 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Νίκος Πιττοκοπίτης

Ο **Νίκος Πιττοκοπίτης** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Πάφου εκλεγμένος με το ΔΗΚΟ την περίοδο 1991-2006.

## Βιογραφικά στοιχεία
Ο Νίκος Πιττοκοπίτης γεννήθηκε στη Δρούσια στις 17 Ιανουαρίου 1941. Ομιλούσε, πέρα από την ελληνική, την αγγλική γλώσσα. Έως το 1991 εργαζόταν ως ιδιωτικός υπάλληλος και ως υπάλληλος της Αρχής Τηλεπικοινωνιών Κύπρου στη θέση του προϊσταμένου Διοικητικών και Εμπορικών Υπηρεσιών (Τμήμα Πάφου).

Συμμετείχε στον αγώνα της ΕΟΚΑ 1955-59. Την περίοδο των δικοινοτικών διαταραχών 1963-64 υπηρέτησε ως διοικητής λόχου βαρέων όπλων στην επαρχία Πάφου. Την περίοδο 1966-1979 ήταν γενικός οργανωτικός της Ένωσης Αγωνιστών Πάφου. Αγωνίστηκε κατά της ΕΟΚΑ Β΄ και του πραξικοπήματος του 1974.

Για είκοσι επτά χρόνια ήταν επαρχιακός γραμματέας της Συνομοσπονδίας Εργατών Κύπρου (ΣΕΚ) Πάφου. Επιπλέον, ήταν πρόεδρος της επιτροπής του Ελληνικού Συνεργατικού Ταμιευτηρίου Πάφου και πρόεδρος του αθλητικού σωματείου Ευαγόρας Πάφου.

Ήταν νυμφευμένος με την Γαλάτεια Νικολαΐδου και είχε τρεις υιούς. Απεβίωσε στις 22 Δεκεμβρίου 2013.

## Πολιτική διαδρομή
Διετέλεσε πρώτος αντιπρόεδρος, μέλος της Κεντρικής Επιτροπής, της Πολιτικής Επιτροπής και του Εκτελεστικού Γραφείου του ΔΗΚΟ. Από το 1973 έως το 1996 ήταν μέλος της Συντονιστικής Επιτροπής Κομμάτων και Οργανώσεων Πάφου.

Στις βουλευτικές εκλογές του 1991 εκλέχτηκε βουλευτής στην Εκλογική Περιφέρεια Πάφου με το ΔΗΚΟ για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο και στις βουλευτικές εκλογές του 2001 για την Η΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2006 αλλά δεν εκλέχθηκε.

Ως βουλευτής, διετέλεσε αναπληρωτής κοινοβουλευτικός εκπρόσωπος του ΔΗΚΟ, πρόεδρος της Κοινοβουλευτικής Επιτροπής Συγκοινωνιών και Έργων, μέλος της Κοινοβουλευτικής Επιτροπής Εργασίας και Κοινωνικών Ασφαλίσεων και μέλος της Κοινοβουλευτικής Επιτροπής Εσωτερικών.

## Παραπομπές


## Πηγές
* 
* 
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Πάφου
Κατηγορία:Κύπριοι συνδικαλιστές
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατσιάδες Αιτωλοακαρνανίας

Οι **Κατσιάδες** είναι οικισμός της Πετρώνας στην Περιφερειακή Ενότητα Αιτωλοακαρνανίας. Επίσημα καταγράφονται για πρώτη φορά το 2011 να ανήκει στον Δήμο Αμφιλοχίας. Σύμφωνα με το σχέδιο Καλλικράτης, μαζί με τους οικισμούς Πετρώνα, Βαρκό Κυπριό, Ρίγανη και Υπαπαντή αποτελούν την Τοπική Κοινότητα Πετρώνας που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 21  κατοίκους.

## Εξωτερικοί σύνδεσμοι
*Αντιδράσεις σε Περδικάκι και Κατσιάδες για την υλοτόμηση δασών
*Αποκατάσταση αγροτικών και δημοτικών οδών από τον ιστότοπο του Δήμου Αμφιλοχίας

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Χριστόδουλος Ταραμουντάς

Ο **Χριστόδουλος Ταραμουντάς** (2 Μαΐου 1957 - 8 Νοεμβρίου 2022) ήταν Ελληνοκύπριος δικηγόρος και πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένος με τον ΔΗΣΥ την περίοδο 2001-2006.

## Βιογραφικά στοιχεία
Ο Χριστόδουλος Ταραμουντάς γεννήθηκε στο Κάτω Δίκωμο στις 2 Μαΐου 1957. Ομιλεί, πέρα από την ελληνική, την αγγλική γλώσσα. Σπούδασε νομικά στο Εθνικό και Καποδιστριακό Πανεπιστήμιο Αθηνών. Είναι δικηγόρος.

Ήταν νυμφευμένος με τη Στέφη Στεφάνου και είχε δύο γιούς και μια κόρη.

## Πολιτική διαδρομή
Την περίοδο 1982-1993 διετέλεσε επαρχιακός γραμματέας της Νεολαίας του Δημοκρατικού Συναγερμού (ΝΕΔΗΣΥ) Κερύνειας. Την περίοδο 1993-2003 διετέλεσε επαρχιακός γραμματέας του ΔΗΣΥ Κερύνειας.

Επιπλέον, ήταν αντιπρόεδρος του διοικητικού συμβουλίου του Δικηγορικού Συλλόγου Κερύνειας και μέλος του διοικητικού συμβουλίου του Παγκύπριου Δικηγορικού Συλλόγου. Ακόμη, την περίοδο 1995-2001 ήταν μέλος της Παγκύπριας Επιτροπής Προσφύγων (ΠΕΠ). Επιπρόσθετα, ήταν μέλος του Τμήματος Νεολαίας του Συνδέσμου Ηνωμένων Εθνών Κύπρου.

Εκλέχτηκε βουλευτής στις βουλευτικές εκλογές του 2001 στην Εκλογική περιφέρεια Κερύνειας με τον ΔΗΣΥ για την Η΄ Κοινοβουλευτική Περίοδο. Το 2004 διαφώνησε με τον ΔΗΣΥ σχετικά με την υποστήριξη του Σχεδίου Ανάν στο δημοψήφισμα της 24ης Απριλίου 2004 για την επίλυση του Κυπριακού προβλήματος. Ο ΔΗΣΥ τάχθηκε υπέρ της αποδοχής του σχεδίου λύσης ενώ ο Χριστόδουλος Ταραμουντάς, όπως και άλλα στελέχη, διαφώνησαν. Παρόλο που δεν διαγράφηκε από τον ΔΗΣΥ, αποχώρησε και μαζί με άλλα πρώην στελέχη του κόμματος ίδρυσαν την Ευρωπαϊκή Δημοκρατία.

Στις 3 Ιουλίου 2005 αποτέλεσε ένα εκ των ιδρυτικών στελεχών του Ευρωπαϊκού Κόμματος (ΕΥΡΩΚΟ). Διετέλεσε αντιπρόεδρος του ΕΥΡΩΚΟ. 

Διεκδίκησε επανεκλογή στις βουλευτικές εκλογές του 2006 με το ΕΥΡΩΚΟ αλλά δεν εξελέγη.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Παιδείας, μέλος της Κοινοβουλευτικής Επιτροπής Νομικών και μέλος της Κοινοβουλευτικής Επιτροπής Προσφύγων - Εγκλωβισμένων - Αγνοουμένων - Παθόντων. 

Στις προεδρικές εκλογές του 2013 υποστήριξε τον Γιώργο Λιλλήκα. Αργότερα στο ίδιο έτος εντάχθηκε στη Συμμαχία Πολιτών. Στις προεδρικές εκλογές του 2018 υποστήριξε τον Νικόλα Παπαδόπουλο.

Απεβίωσε στις 8 Νοεμβρίου 2022 σε ηλικία 65 ετών 

## Παραπομπές

## Πηγές
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Κερύνειας
Κατηγορία:Κύπριοι δικηγόροι
Κατηγορία:Βουλευτές Η΄ Κοινοβουλευτικής Περιόδου (Κύπρος)
Ιερά Μονή Ευαγγελισμού του Μουντέ

Η **Ιερά Μονή Ευαγγελισμού του Μουντέ** (ή **Μοντέ**) βρίσκεται στην Ικαρία, κοντά στο χωριό Καστανιές, στις Ράχες και υπάγεται στην Ιερά Μητρόπολη Σάμου, Ικαρίας και Κορσεών.

## Ιστορία
Για την ονομασία Μουντέ υπάρχει η εκδοχή ότι ήταν το όνομα μιας οικογένειας από τη Χίο, που έδωσε χρήματα για την αναστήλωση του μοναστηριού. Για το όνομα Μοντέ υπάρχει η εκδοχή ότι έχει τις ρίζες του στην περίοδο της ιταλικής κατοχής, στη διάρκεια του Β' Παγκοσμίου Πολέμου, και ότι προέρχεται από την ιταλική λέξη *il Monte* (βουνό), καθώς οι Ιταλοί στρατιώτες πιθανόν να το ονόμασαν *Μοναστήρι του Βουνού* επειδή βρίσκεται ανάμεσα σε βουνά.

Το αρχικό κτίριο της μονής χτίστηκε γύρω στο 1460. Λέγεται ότι στο σημείο που είναι χτισμένη η μονή είχε βρεθεί η εικόνα του Ευαγγελισμού της Θεοτόκου ύστερα από το όνειρο ενός κατοίκου, που είδε την Παναγία να τον προτρέπει να σκάψει για να βρει την εικόνα. Αργότερα δεξιά και αριστερά του αρχικού κτίσματος χτίστηκαν δύο άλλοι ναΐσκοι, που ο ένας είναι αφιερωμένος στη Σύναξη των Δώδεκα Αποστόλων και ο άλλος στην Κοίμηση της Θεοτόκου και ο κάθε ένας έχει τη δική του Αγία Τράπεζα και τη δική του κυρία πύλη. Το 1893 οι ναΐσκοι ενώθηκαν με το αρχικό κτίσμα καθώς δημιουργήθηκαν ανοίγματα στους εσωτερικούς τοίχους με τέσσερις καμάρες και με τον τρόπο αυτό ο ναός  έγινε τρίκλιτος βασιλική. Η μονή εορτάζει τρεις φορές το χρόνο, την 25η Μαρτίου, την 30η Ιουνίου και το Δεκαπενταύγουστο, που είναι οι μέρες εορτασμού του Ευαγγελισμού, της Σύναξης των Αποστόλων και της Κοιμήσεως της Θεοτόκου αντίστοιχα.

Το 1906 ξεκίνησε η αγιογράφηση του ξυλόγλυπτου τέμπλου του μεσαίου κλίτους από τον αγιογράφο Ζωσιμά, που ήταν μοναχός της Μονής Αγίων Πατέρων της Χίου, και ολοκληρώθηκε το 1920. Οι αγιογραφίες στα άλλα δύο κλίτη δεν είναι γνωστό πότε και από ποιόν έγιναν αλλά μόνο ότι είναι μεταγενέστερες.

Τη διετία 1947 -1949, στη διάρκεια του εμφυλίου, στο μοναστήρι λειτούργησε σανατόριο, για περισσότερους από 120 πολιτικούς εξόριστους, ορισμένοι από τους οποίους είναι θαμμένοι στο προαύλιο της Μονής. Κάθε χρόνο τον Αύγουστο τελείται στο μοναστήρι Λειτουργία και Μνημόσυνο για τους πολιτικούς εξόριστους.

## Εξωτερικοί σύνδεσμοι
*https://www.ikariaki.gr/istoriko-i-m-mounte-stis-raches-ikarias/
*Ιερά Μονή Ευαγγελισμού Ικαρίας (vid) από τον ιστόοπο https://net-periodiko.gr/

## Παραπομπές


Κατηγορία:Ικαρία
Κατηγορία:Μονές της περιφερειακής ενότητας Σάμου
Κατηγορία:Δήμος Ικαρίας
Σεισμικό κύμα

**Σεισμικά κύματα** είναι τα κύματα που ταξιδεύουν στη επιφάνεια της Γης και είναι αποτέλεσμα των σεισμών, της κίνησης του μάγματος, μεγάλων κατολισθήσεων και τεχνητών εκρήξεων μεγάλης κλίμακας οι οποίοι δίνουν ακουστική ενέργεια χαμηλής συχνότητας. Τα σεισμικά κύματα μετριούνται και μελετούνται από μια ειδική κατηγορία γεωφυσικών, τους σεισμολόγους. Τα σεισμικά κύματα καταγράφονται με σεισμογράφο, ενώ στο νερό καταγράφεται με υδρόφωνο.

Κατηγορία:Σεισμολογία
Λιμάνι Καραβοστασίου

Το **λιμάνι Καραβοστασίου** είναι λιμάνι στο Καραβοστάσι του κόλπου της Μόρφου, στη κατεχόμενη πλευρά του νησιού της Κύπρου.

Μέχρι την δεκαετία του 1930, όταν άρχισαν να λειτουργούν τα ορυχεία της Λεύκας, το λιμάνι χρησιμοποιούταν κυρίως για την εξαγωγή των εσπεριδοειδών της Λεύκας σε Ευρωπαϊκές και μεσανατολικές αγορές. Στη δεκαετία του 1930, το λιμάνι μετατράπηκε σε σημαντικό κέντρο εξαγωγής Κυπριακού χαλκού. Σύμφωνα με τον τουρκοκύπριο ιστορικό Ναζίμ Μπερατλί, η ιστορία του λιμανιού ανάγεται στην αρχαιότητα. Το λιμάνι είναι ανενεργό από το 1992.

Το λιμάνι βρίσκεται υπό τον *[[De facto|ντε φάκτο]]* έλεγχο της Βόρειας Κύπρου. Τα λιμάνια της ΤΔΒΚ δεν είναι εγγεγραμμένα στον Διεθνή Ναυτιλιακό Οργανισμό (ΔΟΝ).  

## Παραπομπές

Κατηγορία:Γεωγραφία της Κύπρου
Θάσος Μιχαηλίδης

Ο **Θάσος Μιχαηλίδης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με το ΑΚΕΛ την περίοδο 1991-2006.

## Βιογραφικά στοιχεία
Ο Θάσος Μιχαηλίδης γεννήθηκε στην Αθηένου στις 10 Φεβρουαρίου 1944. Ομιλεί, πέρα από την ελληνική, την αγγλική, τη τσεχική και τη γερμανική γλώσσα. Σπούδασε μηχανολογία στο Τεχνικό Πανεπιστήμιο Πράγας αποκτώντας πτυχίο και μεταπτυχιακό.

Έχει εργαστεί ως ιδιωτικός υπάλληλος, ως λέκτορας Μηχανολογίας στο Ανώτερο Τεχνολογικό Ινστιτούτο (1975-1977) και ως εκπαιδευτής μηχανολογίας στο Υπουργείο Παιδείας και Πολιτισμού (1977-1991). Το 2006 διορίστηκε πρόεδρος του διοικητικού συμβουλίου του Ιδρύματος Κρατικών Υποτροφιών.

Είναι νυμφευμένος με τη Μαρία Χαπέσιη και έχει δύο κόρες και ένα υιό.

## Πολιτική διαδρομή
Διετέλεσε μέλος της Οργάνωσης Λειτουργών Τεχνικής Εκπαίδευσης Κύπρου (ΟΛΤΕΚ) υπηρετώντας σε διάφορες θέσεις στο Επαρχιακό Γραφείο Λάρνακας-Αμμοχώστου. Επιπλέον, διετέλεσε γραμματέας και πρόεδρος της Επαρχιακής Επιτροπής Λάρνακας της Προοδευτικής Κίνησης Καθηγητών Μέσης και Τεχνικής Εκπαίδευσης. Ακόμη, διετέλεσε επίσης μέλος του διοικητικού συμβουλίου της Αμερικανικής Ακαδημίας Λάρνακας, του Συνδέσμου Επιστημόνων Μηχανικών, του Συνδέσμου Μηχανολόγων Μηχανικών Κύπρου και του Επιστημονικού Τεχνικού Επιμελητηρίου Κύπρου.

Ήταν μέλος της Επαρχιακής Επιτροπής ΑΚΕΛ Λάρνακας και της Κεντρικής Επιτροπής του κόμματος.

Στις βουλευτικές εκλογές του 1991 εκλέχτηκε βουλευτής στην Εκλογική Περιφέρεια Λάρνακας με το ΑΚΕΛ για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο και στις βουλευτικές εκλογές του 2001 για την Η΄ Κοινοβουλευτική Περίοδο. Δεν διεκδίκησε επανεκλογή στις βουλευτικές εκλογές του 2006 λόγω εσωτερικού κανονισμού του ΑΚΕΛ που δεν επέτρεπε περισσότερες από τρεις θητείες για κάθε βουλευτή.

Ως βουλευτής, διετέλεσε Γραμματέας της Βουλής, μέλος της Κοινοβουλευτικής Επιτροπής Παιδείας, μέλος της Κοινοβουλευτικής Επιτροπής Συγκοινωνιών και Έργων και μέλος της Κοινοβουλευτικής Επιτροπής Υγείας. Επιπλέον, ήταν μέλος της Εκτελεστικής Επιτροπής του Κυπριακού Κλάδου του Κοινοπολιτειακού Κοινοβουλευτικού Συνδέσμου.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λάρνακας
Κατηγορία:Κύπριοι μηχανολόγοι μηχανικοί
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Έμιλ Φόρερ

Ο **Έμιλ Οργκέτοριξ Γκούσταφ Φόρερ** (*Emil Orgetorix Gustav Forrer* ή *Emilio O. Forrer*, 19 Φεβρουαρίου 1894 – 10 Ιανουαρίου 1986) ήταν Ελβετός γλωσσολόγος-ασσυριολόγος, πρωτοπόρος στη μελέτη του πολιτισμού των Χετταίων. Γεννήθηκε στο Στρασβούργο και πέθανε στο Σαν Σαλβαδόρ.

Πατέρας του ήταν ο Ρόμπερτ Φόρερ (1866-1947), γνωστός στην εποχή του ιστορικός της τέχνης, αρχαιολόγος και νομισματολόγος. Ο Έμιλ σπούδασε στο Πανεπιστήμιο του Στρασβούργου και συμμετέσχε σε έρευνες στο Μπογάζκαλέ ή Μπογάζκιοϊ της κεντρικής Τουρκίας, όπου η αρχαία πρωτεύουσα των Χετταίων, η Χαττούσα.

Επιπλέον, ο Φόρερ ανέπτυξε ένα «αιρετικό» διεπιστημονικό πεδίο έρευνας (το «Meropisforschung»), με βάση αποσπάσματα από το έργο του αρχαίου Έλληνα ιστορικού Θεοπόμπου του Χίου. Αυτές οι έρευνες αφορούν υποτιθέμενες προϊστορικές ή πρωτοϊστορικές επαφές ανάμεσα στον Παλαιό Κόσμο και τον Νέο Κόσμο. Σε αντίθεση με την επικρατούσα ακαδημαϊκή άποψη ο Φόρερ υπερασπίσθηκε την ιδέα ότι η Μεροπίς του Θεοπόμπου δεν ήταν φανταστικός, αλλά υπαρκτός γεωγραφικός τόπος.

## Ενδεικτική εργογραφία
* Forrer, E.: *Neue Probleme zum Ursprung der indogermanichen Sprachen*, «Mannus», B. 26, 1934
* Forrer, E.: *[https://books.google.com/books/about/Homerisch_und_silenisch_Amerika.html?id=JhAvHQAACAAJ&redir_esc=y Homerisch und silenisch Amerika]*, αυτοέκδοση, San Salvador 1975

## Παραπομπές


Κατηγορία:Ελβετοί γλωσσολόγοι
Türk Ajansı Kıbrıs

Το **TAK**, **Türk Ajansı Kıbrıs** (**Τουρκικό Πρακτορείο Ειδήσεων-Κύπρος**) είναι το πρακτορείο ειδήσεων στην Τουρκική Δημοκρατία της Βόρειας Κύπρου. Οι αρμοδιότητες του είναι να διαδίδει τα νέα της ΤΔΒΚ στο εξωτερικό και να παρέχει τις διεθνείς ειδήσεις στην ΤΔΒΚ.

## Ιστορία και Εξέλιξη
Το TAK ιδρύθηκε στις 21 Δεκεμβρίου του 1973 από τον δημοσιογράφο Σαίντ Αρίφ Τερζίογλου. Το TAK διοικείται από εφταμελές Διοικητικό Συμβούλιο και είναι "αφιερωμένο στις αρχές της δικαιοσύνης και της αμεροληψίας κατά τη διάδοση των ειδήσεων, τόσο εξωτερικά όσο και εσωτερικά".

## Περιοχές εξυπηρέτησης
Το πρακτορείο παρέχει ειδήσεις στον τύπο της Τουρκικής Δημοκρατίας της Βόρειας Κύπρου, την τηλεόραση Μπαϊράκ και άλλα ΜΜΕ της Τουρκίας. Επίσης παρέχει ειδήσεις στο πρακτορείο Αναντολού και την τουρκική ραδιοτηλεόραση.

## Σχέσεις με ξένες υπηρεσίες
Το TAK παρέχει ειδήσεις σε κορυφαία διεθνή πρακτορεία ειδήσεων, όπως τα Reuters, AP, AFP, IRNA και λαμβάνει νέα από το Reuters. Το TAK είναι ιδρυτικό μέλος της Ένωσης των Πρακτορείων Ειδήσεων Τουρκόφωνων Χωρών.

## Στάση για το TAK από την Κυπριακή Δημοκρατία
Στην Κύπρο, οι ειδήσεις που εισάγει η κυπριακή κυβέρνηση από το ΤΑΚ ξεκινούν με την φράση "Παράνομο ειδησεογραφικό πρακτορείο ΤΑΚ".

## Εξωτερικοί σύνδεσμοι

* 

Κατηγορία:Τουρκική Δημοκρατία της Βόρειας Κύπρου